Balogh Gyula Bogumil

TRANSZCENDENTÁLIS GYÓGYÁSZAT

ESZKÖZÖS GYÓGYÍTÁS

Kiadó: ADAMO BOOKS KFT.

http://adamobooks.com

Felelős kiadó: ADAMO BOOKS KFT. ügyvezetője

Copyright © ADAMO BOOKS KFT.

Budapest, 2014

MOBI ISBN 978-963-387-177-5

KVANTUMFIZIKA

ÉS

MÁGNESES FREKVENCIA

Mágneses sugárzás és élet

Mint a Gyógyító jelek (1994) és a Kozmikus gyógyászat – Jelgyógyászat (1995) c. könyveimben is taglaltam, a földi élet s benne az emberi életfolyamatok kozmikus eredetű és a kozmikus sugárzás függvénye.A tudósok régóta foglakoznak a sejtek elektromos tulajdonságaival és elektromos összefüggéseivel. Tény, hogy a szervezet normális működése a sejtbeni és sejtközötti állomány elektromos paramétereinek függvénye.

Az élő szervezet és környezete elektromágneses kölcsönhatásban van egymással. Ezt elemzi és bizonyítja számtalan tanulmány, kiadvány. Szentgyörgyi Alberttől Szőke Lajosig, sok kitűnő elme kutatta a mágneses és elektromos sugárzás és az emberi test kölcsönhatásait. Bebizonyított tény, hogy környezetünk nagymértékben tartalmaz mesterséges, továbbiakban (em) elektromágneses sugárzásokat, nagyjából az elképzelhető összes frekvencián.

A kozmoszból jövő tiszta kozmikus sugárzás is különböző frekvenciájú elektromágneses sugárzás tömege, mely mindenen áthatolva, a vele rezonáns rezgéseket erősíti, energiát ad le. Így az emberi sejtek is képesek energiát rezgés formájában a térből kicsatolni.

Viszont igen sok káros, mesterségesen előállított elektromágneses rezgés is éri az embert, és a test, mint hullámcsapda, a nekiütköző káros tartományú hullámokkal kapcsolatba lép, s a káros hullámokat beépítheti koherens folyamataiba. Így történhet meg, hogy az ember szó szerint le-, fel-illetve elhangolódik. Ez vezethet allergia kialakulásához is.

A sejtosztódás és az (em) kölcsönhatása

Az ember a földön, mint rezonátoron él, s ő maga is élő rezonátor. A kozmoszból a földet körülvevő rétegeken át, mint rezonátoron keresztül, mintegy megszűrt rezgések érkeznek hozzánk. A közvetlen, a föld felszínén lévő rétegek összessége (sztratoszféra, troposzféra stb.), beleértve az ózon réteget is, rezonátorként a föld felszíne és az ionoszféra közé eső már említett rétegen át, mint rezonátorokon, egy szűrt 7,8 Hz-es rezgést bocsátanak a földre.

A sejtosztódást, illetve a sejtbeni speciális tevékenységeket megelőzően (em) aktivitás figyelhető meg a sejtben. Az így lezajló elektrodinamikus folyamatok függvényében kezdődik meg a sejtosztódás.

Schumann hullámok: 7,8 Hz

Az úgynevezett Schumann-hullámok a föld felszíne és az ionoszféra között, az azt kitöltő rétegekben, mint rezonátorokban keletkeznek a földre jutó kozmikus hullámtömegből. Az alaphullám: 7,8 Hz, melyet Hippocalamus frekvenciának nevezünk. (O Keefe és Nadel 1978).

A 7,8 Hz-es frekvencia az egyetlen frekvencia, ami az összes emlősnél megegyezik.

Következtetés

A sejt em kommunikációjában történő kapcsolódáshoz csak meghatározott intenzitású jelek alkalmasak. Ebből következik, hogy szervezetünk működése nagyban függ (em) környezetétől, hiszen ezek az (em) hatások gyenge intenzitásuk következtében képesek a szervezet önszabályzó rendszerébe belenyúlni, befolyást gyakorolni rá, s eltolni a működési frekvenciatartományt.

Ezt a jelenséget lehet alkalmazni a szervezet harmonizálásánál, és a kozmoszból kicsatolt piramis energia továbbgerjesztésével kapott induktív magnetikus frekvencia feszültséget közölve a szervezettel: gyógyításra, azaz a szervezet normalizálására felhasználni.

Az emberek általában 300 mV és 1,3 V közötti elektromágneses feszültséget bocsátanak ki magukból. Ez biofizikai értelmezésben egy mágneses, frekvencia orientált feszültségnyaláb vagy csóva, amit elektrosztatikus töltésként is felfoghatunk. Az ember elektrosztatikus töltését Quolomb-mérővel tudjuk mérni, így a standard töltéshez képest alul-, illetve felültöltést tudunk mérni. Mérni tudjuk a szervezet töltését, kapacitását a rákapcsolt piramisenergia hatására.

Ahhoz, hogy a piramisban keletkező, 7,8 Hz alapfrekvenciát tartalmazó kozmikus frekvenciát el tudjuk juttatni a testre, frekvenciahordozót kell közbeiktatni. Ez lehet bármilyen elektromosságot vezető kábel. A célnak legmegfelelőbb a PBW hangfalkábel, melynek a szigetelése kizárja a zavaró jeleket.

A korrekciós frekvencia nagyobb távolságra való eljuttatásának feltétele, hogy feszültségre legyen modulálva. Ezt a legpraktikusabban úgy érjük el, hogy a piramisba egy Mőbiusz-generátort építünk be, melyre kicsatoljuk a piramisenergiát. Így a mágnesáram-mal és feszültségével veszteség nélkül tudjuk eljuttatni a korrekciós frekvenciát a testre.

BIOINFORMÁCIÓS FREKVENCIAGYÓGYÁSZAT

A bioinformáció és a frekvencia összefüggése

A bioinformációval dolgozó bioenergetikus frekvenciákat tapogat le érzékelőjével (harmadik szem, kéz, bioindikátor). A vizsgált személy információi frekvenciaként jutnak a diagnoszta (bioenergetikus) érzékelőjére. Ezeket, a frekvenciákat érzékelve tudja megállapítani a normálistól eltérő energiaállapotokat. Ebből következtet egyes szervek vagy szervrendszerek energiaállapotára.

Ugyanúgy működik ez, mintha a diagnoszta egy élő termográf, EKG, ultrahangos készülék stb. volna. Minden információ vételére alkalmas az emberi érzékelő rendszer, csak ki kell fejleszteni ezt az érzékelést. Tehát: frekvenciákat érzékelünk, agyunkban összegezzük az információkat (összevetjük a kapott értékeket a standard értékekkel), és korrekciós válaszintézkedéseket teszünk a normális energetikai állapot visszaállítására.

Az emberi szervezet a korreláció tükrében

Az ember és az élőlények az egymásra ható erők (korreláció) függvényében épülnek fel. Az emberi szervezetet alkotó fehérjék, aminosavak stb. hosszú láncokat alkotnak egymással. Ezeknek a láncoknak az egymásba fonódását, összekapaszkodását energetikai erők szabályozzák. Ha tehát a kozmikus energia függvényében az emberi sejtek közötti magnetikus, korrelációs erők normális körülmények között működhetnek, akkor a szervezet standard működésre képes.

Megbetegedés

Ha valamilyen kommunikációs zavar vagy zavaró frekvenciasugárzás (Hartmann, elektromos, elektronikus, radioaktív, föld) tartós hatásának van kitéve a szervezet, akkor elhangolódhat. Ezt az elhangolódást nevezzük a korrelációs erő meggyöngülésének, és az ebből eredő szervezetet felépítő fehérje, amino, zsírsav és más láncok, molekulák közötti kommunikációs, összetartó hatás zavarának.

Mint az ábrán is láthatjuk a két fehérjelánc közé bekerülő károsító frekvenciájú rezgéshullám hatására a fehérjelánc, esetünkben kilencedik tagja és a hozzá kapcsolódó másik lánc kilencedik tagja között korrelációs zavar keletkezik, s a lánc meggyengül... Ha ez a meggyengülés a sorozatos támadás folyamán folytatódik, oda vezet, hogy a lánc sérülhet, esetleg leszakadhat.

Olyan elképzelésem is van, hogy a sérülésekkor adott információ esete is fennállhat: ugyanis sebeknél a vészjelre megindul a gyors sejtépítés, elzárni a sebhelyet. Mivel itt állandó a sérült hely bombázása, nem tud mást csinálni, minthogy a sejtépítő kód végleg beépül a sérülés helyére (itt a kilencedik molekula), és az újabb fehérjék már olyan kódot hordoznak, ami állandó sejtépítő.

Így keletkezhetnek a soha el nem pusztuló rákos vagy jóindulatú daganatok, fibrómák, sejtburjánzások. Itt van a frekvenciagyógyításnak nagy szerepe. A bioenergetikusnak az a feladata, hogy kézrátevéssel vagy frekvenciát adó eszközökkel olyan szoliter frekvenciát, vagy szoliterek tömegét bocsássa a sérült területre, melyek bejutva a fehérje és egyéb láncok közé, elvégzik a korrekciót: visszaállítják az eredeti korrelációs viszonyokat.

Ábránkon látható, amint beadjuk a javító hullámokat, azok kioltják a korrelációt zavaró hullámokat, kijavítják a korrelációs hibát, elősegítik a standard működést.

Miután a javító (szoliter) hullám kioltotta a károsító hullámot, megnöveli a kommunikációs korrelációs hatást, melynek folyamán a rásegítő frekvencia segítségével a korreláció normalizálódik. A javító hullám lecseng, vagy rezonanciába kerülve erősíti a korrelációt. Ebben az összefüggésben érthetővé válik az egészséges rezgéseket kibocsátó bioenergetikus munkájának elve is. Tehát az ő kezéből, harmadik szeméből kibocsátott (gyógyító) frekvenciák helyreállítják a beteg sérült korrelációs állapotát.

Agytréning, szuggesszió a frekvenciák függvényében

Ugyanez történik az agy, mint vezérlő egység (az ember komputerközpontja) esetében is. A terepauta harmadik szemmel vagy a beteg szuggestiós központjának manipulálásával, kézrátevéssel korrekciós frekvenciákat küld az agy szuggesztiós központjába. Így lehet kioltani a káros, allergiát okozó, depresszív és egyéb jelenségeket előidéző beidegződéseket. Mivel a szervezetben több ezer, több százezer érzékelő és tároló sejtben vannak a rossz kódok betáplálva, a fejkezeléssel bevitt javító hullámok csak a központi vezérlésre (agyra) hatnak, s annak korrelációs viszonyait kijavítva, az fogja az egész szervezetet korrigálni. Ami napokat, heteket vehet igénybe.

A harmadik kamrában elhelyezkedő Hippocampus által fenntartott Hippocalamus frekvencia (7,8 Hz) modulálásával szuggesztiós behatással rögzült szokások, gondolatok törlését, megváltoztatását tudjuk elérni. /Szofronizációs technika, Reiki (Sei He Ki)-pont manipulálása.

Az agy IV. kamrájában lévő tűszerű benyomódás, a Hippocalamus scriptorius pedig pontosan a Sei He Ki-pont belső sugarába esik.Tehát a bal fül mögötti lyukba helyezve középső ujjunkat, szuggesztiós ráhatást tudunk adni és tudat alatt fordítunk.

Az ábrán látható a hippocampus, ami nem más, mint egy Mőbiuszszerűen megcsavart csont (Ammon szarv). Funkciója a befogott 7,8 Hz rezonanciában tartása, s a perdület tehetetlensége folytán a mágnesáram és feszültségre modulált Hippocalamus frekvencia állandó fenntartása.

Ugyanez történik agytréning esetében is, csakhogy ott a Cué vagy Silva módszerekkel a beteg saját maga állítja elő a gyógyító frekvenciát (pozitív gondolkozás), és így próbálja korrigálni a szervezet korrelációs viszonyait.

Eszközös gyógyítás

A sejtek normális osztódását elindító frekvencia, a Hippocalamus (7,8 Hz), mely minden gerincesben azonos, a kulcsa a gyógyításnak. A piramisok titka éppen abban áll, hogy éleinek hajlásszögei (60 fok) és formája a kozmikus rezgéstömegből úgy csatolja ki a kozmikus energiát, hogy az a rendező elv alapján a legtöbb 7,8 Hz-es rezgést rezonálja a terében tartózkodó személynek vagy tárgynak.

Ha tehát piramist építünk, akkor a piramissal rendező energiát tudunk kicsatolni a térből. Ezt a rendező energiát kell a beteg megfelelő testrészére vagy egész testére továbbítani. Erre külön technika szolgál, melyet a következő könyvemben fogok feltárni. A piramisenergiát kicsatolva Trident, erőrúd, Ankh-kereszt és más eszközök energetizálására és fantomműtétek végzésére lehet felhasználni.

Az eszközös gyógyítás azoknak segít, akik nem rendelkeznek kimeríthetetlen energiatartalékokkal, s nincs kozmikusenergia után-töltésük.

A térharmonizálás elmélete és gyakorlata

Mint előzőekben már taglaltam, környezetünkben lévő káros elektromágneses rezgések, Hartmann-csomópontok, vízerek, számítógépek és erősáramú kábelek által keltett rezgések miatt a szervezet megnövekedett térerejű közegbe kerül. Így lehetséges, hogy ha huzamosabb ideig tartózkodik valaki patologikus (megbetegítő) rezgéshullámú térben, akkor a szervezet legjobban támadott sejtjei (például ha Hartmann-csomópontba fekszik) elvesztik koherens kötéseiket, a korrelációs erő meggyengül, és a támadott sejt deformálódik. Ha az egyén hasürege van a Hartmann-csomópont felett, akkor a folyamatos támadás miatt pl. a húgyhólyag sejtjeinek koherenciája meggyengül. A hólyag fehérjeláncaiban zavar keletkezik, s bekövetkezhet a sejtek deformálódása, rákos burjánzása.

Tehát, ha a térerősség megváltozik, (pl. elektromágneses hatásra) a korrelációs erők között zavar keletkezik, és a térerősség függvényében a sejtekből épített szövetekben zavar keletkezik. Ha például a szöveteket építő fehérjeláncban, meggyengül a korrelációs erő, vagy a térerő a mágneses rezgésváltozás miatt felbomlik, akkor máris támadható a fehérjelánc.

AZ EM. TÖRVÉNY EZOTERIKUS MEGVILÁGÍTÁSBAN

Az ezoterika legfőbb tanítása: Amint fenn, úgy lenn..

Amikor Nagy Sándor elfoglalta Egyiptomot, s megalapítván Alexandriát, a palota építéséhez kezdtek, egy sírkamrában Hermész Triszmegisztosznak, az isten és ember közötti követnek a múmiájára leltek. A múmia smaragd táblát tartott a kezében, melyre a kozmosz törvényeit vésték: az örök ezoterikus tant. A szöveg szó szerint a következő: "Ami lenn van, ugyanaz, mint ami fenn van: és ami fenn van, ugyanaz, mint ami lenn van. Így vihető végbe az egyetlen, csodálatos műve."

Ez fejezi ki legjobban a mikrokozmosz és a makrokozmosz összefonódását, egymásba való áttűnését.

Jelképe: két talpával összefordított háromszög.

Tartalom

KVANTUMFIZIKA ÉS MÁGNESES FREKVENCIA

Mágneses sugárzás és élet

A sejtosztódás és az (em) kölcsönhatása

Schumann hullámok: 7,8 Hz

Következtetés

BIOINFORMÁCIÓS FREKVENCIAGYÓGYÁSZAT

A bioinformáció és a frekvencia összefüggése

Az emberi szervezet a korreláció tükrében

Megbetegedés

Agytréning, szuggesszió a frekvenciák függvényében

Eszközös gyógyítás

A térharmonizálás elmélete és gyakorlata

AZ EM. TÖRVÉNY EZOTERIKUS MEGVILÁGÍTÁSBAN

EM TÖRVÉNY

EM (elektromágneses) sugárzás nélkül élet nem lehetséges

A Jin-Jang üzenete

A sejtosztódás ezoterikus magyarázata

A PIRAMIS EZOTERIKUS ELMÉLETE

Íme, a legújabb elmélet:

A piramis méreteiről

Térhamonizálás a lakásban

A PIRAMIS HARMONIZÁTOR KOZMIKUS VÁLTOZATA

FREKVENCIAGYÓGYÍTÁS A GYAKORLATBAN

A kozmikus frekvencia elmélet

Q mágnesfrekvencia előállításának elmélete

QI-frekvencia előállításának elmélete

EGYPERDÜLETŰ MŐBIUSZ-TEKERCS A PIRAMISBAN

QI Frekvencia-energia gyakorlati modellezése

Térharmonizátor készítése

Kozmovit harmonizátor készítése

Mérési adatok

A KOZMOVIT TÉRHARMONIZÁTOR FELHASZNÁLÁSA A GYÓGYÍTÁSBAN

A kozmovit energia

Katalizátorhatás

A mezonok kozmikus eredete

Az öregedés problémája

A sejtek reprodukciója

A Pi-víz tulajdonságai

A KOZMOVIT ELMÉLET

Piramiseffektus

Görbült térgenerátor-elmélet

Hipertér Frekvencia Generátor

Adatok:

A Hipertér Frekvenciagenerátor elvi működése

A Mőbiusztekercs kettős feladata

HIPERTÉR FREKVENCIAGENERÁTOR ELVI VÁZLATA

Kozmikus energiacsatlakozó

Közvetett harmonizálás

Mérési eredmények:

Mi történik a kezelés alatt?

KÉTPERDÜLETŰ MŐBIUSZ-TEKERCSGENERÁTOR

Gerjesztett Pi-energia előállítása és felhasználása

A Mőbiusztekercs működési elve

Kétperdületű Mőbiusztekercsű kozmikus generátor előállításának és megépítésének lépései

Mőbiusztekercs

Rezonált mágneses frekvencia

Mérési eredmények:

A Mőbiusz frekvenciagenerátor felépítése.

A Mőbiusz-generátor felhasználása a gyógyításban

A MŐBIUSZ FREKVENCIAGENERÁTOR FELHASZNÁLÁSA A GYÓGYÁSZATBAN.

Piramisba épített háromperdületű frekvenciagenerátor.

A generátor méretei:

Fantomsebészet

Példa a frekvencialökésekre:

A mérés elve

A találmány tárgya

Haladó jelleg

Az eljárás

Összetevői és mérete:

A rézpiramis méretei:

A Kozmovitrezonátor működési elve

A tachion korong szerepe

Kozmovit aktivizáló és reaktivizáló szekrény készítése

A szekrény működési elve

Felhasználási lehetőségek

Egyperdületű csillagpont kapcsolású frekvenciagenerátor

A szimbólum a lényeg

Az abszolút kozmikus frekvenciagenerátor

A Mőbiusztekercs elhelyezése az oktaéderben

Mőbiusztekercs

BI PIRAMISBA ÉPÍTETT HÁROMPERDÜLETŰ FREKVENCIAGENERÁTOR

KRISTÁLY-ÉS FREKVENCIAGYÓGYÁSZAT

Szerkezet

Egycsúcsú kristályok

Kétvégű kristályok

Csiszolt kvarc

A kristályok energiamezeje

HEGYIKRISTÁLY FELHASZNÁLÁSÁVAL KÉSZÍTETT SEGÉDESZKÖZÖK

Trident

Megépítés

Gyógyító kristálypálca építése

A kisméretű gyógyító pálca

A PIRAMISBAN SZÜLETŐ ENERGIA TÉR-IDŐ ELMÉLET SZERINTI ELVI VÁZLATA

TACHION-ENERGIA

Mi történik a szervezetben?

ORGON

Az Orgonról

Az Orgon felépítése

Orgon felhasználása

A minőségi energia

INFORMÁCIÓ HORDOZÓ ANYAGOK KÉSZÍTÉSE

Információs víz

Kozmikus reaktor készítése

A kozmikus reaktor összekapcsolása ORGON-készülékkel

Cserélhető csúcsú kristállyal kombinált kozmikus sugárfrekvencia generátor

Kristálycsúcsok alkalmazási területe

A cserélhető kristálycsúcsokkal kombinált frekvenciagenerátor használata

Cserélhető kristálycsúcs alkalmazása szofronizációs, kozmikus fülkében

A sofronizációs technikáról

A HIPPOCALAMUS ÉS A HIPPOCAMPUS JELENTŐSÉGE

A Hippocalamusról

Szofronizációs oldás

Miért lehetséges ez?

Eszközös gyógyítás

A KOZMOVIT ELMÉLET GYAKORLATI ALKALMAZÁSA

AZ ALKALMAZOTT ENERGIAFORRÁSOK

TACHION-energia

Mi történik a szervezetben?

A piramis energia kvalitatív (Q)

ORGON

Az Orgonról

Az Orgon felépítése

Orgon felhasználása

Kozmikus reaktor készítése

Szerkezeti felépítés QI reaktor QI energiasugárzó elvi felépítésének vázlata

További fejtegetések

PWB kábel

Az I intelligens vagy információs energiáról

INFORMÁCIÓ-HORDOZÓ ANYAGOK KÉSZÍTÉSE

Információs víz

Mi történik információs víz készítésekor?

Információs ivóvizet kétféleképpen készíthetünk:

Végső konzekvencia

A FREKVENCIAGYÓGYÍTÁS ÉS A MAGNETIKUS KORREKCIÓ ÖSSZEKAPCSOLÁSA A JELGYÓGYÁSZATTAL

Magnetikus korrekció

Frekvencia korrekciók

Piramisgyógyítás

Transzcendentális kezelő piramis készítése

A kezelőpiramis leírása és elkészítésének módja

Kristálykészlet

AZ INFORMÁCIÓS GYÓGYÁSZAT ESZKÖZEI

TE INFORMÁCIÓS KÉSZÜLÉKEK KÉSZÍTÉSE ÉS FELHASZNÁLÁSA

Kozmovit hétfokozatú kristályerősítő

Információs kristálycsúcserősítő

Működési elve

A Kozmovit információs kristályerősítő tartozékai és összeállítása

1 db KOZMOVIT kezelő készülék elemigénye

KOZMOVIT INFORMÁCIÓS KEZELŐ KÉSZÜLÉK

Részletrajzok

TE INFORMÁCIÓS KÉZI KRISTÁLY KEZELŐKÉSZÜLÉK

Tachion-lencsével erősített TE kézi készülék

NÉPI GYÓGYÁSZATI ESZKÖZÖK

Tisztító gyertyák ismertetése

Egypár népi felhasználás

Eukaliptusz kürtők

Méhviaszos kürtők

Néhány jó tanács

A TISZTÍTÓKÜRTŐK FELOSZTÁSA MÉRET SZERINT.

Csakratisztító kürtők

Fülgyertyák